2 engasjementsstillinger som informasjonskonsulent ledig
Ønsker du å være med på å utvikle en nasjonal informasjonsbank innen alternativ behandling? 
Nasjonalt Forskningssenter innen Komplementær og Alternativ Medisin (NAFKAM) har fått i oppdrag av Helse- og omsorgsdepartementet å opprette en nasjonal informasjonsbank på området alternativ behandling, og søker to dyktige medarbeidere til videre planlegging og implementering av Informasjonsbanken. Arbeidsform vil være prosjekt- og teambasert. Målet med opprettelsen av Informasjonsbanken er å dekke befolkningens behov for informasjon når det gjelder alternativ behandling. 

Informasjonskonsulent I (web/IT-bakgrunn)

Stillingstype: Engasjement 6 måneder med mulighet for forlengelse. NB: Stillingen skal utlyses

Stillingsandel: 100 %

Arbeidsplass: NAFKAM, Universitetet i Tromsø

Lønn: Etter avtale

Søknadsfrist: 8. august 2005

Ansettelse: 1. september 2005
 
Arbeidsoppgaver vil i hovedsak omfatte:
Utvikling, implementering, drifting og videreutvikling web løsning og profilmateriell, herunder informasjonsinnhenting, bearbeiding og publisering av informasjonsmateriell:

· Utvikling, implementering, drifting, kvalitetssikring og videreutvikling av web, innholdsstruktur, intranett, web baserte tjenester

· Utvikling, kvalitetssikring og videreutvikling av layout og profilmateriell
· Opplæringsansvar web system, brukerstøtte IT for ansatte

· Utvikle maler og kriterier for innhenting, bearbeiding og publisering av informasjon
· Kontakt med teknisk leverandør/support 
· Samle, bearbeide, presentere, kvalitetssikre og vedlikeholde informasjon på nettsiden ift. kvalitetskrav: Redigering, linkverifisering, nyhetsoppdatering, oversette arbeid fra dansk og engelsk i samarbeid med ekstern tjenesteyter 
· Utvikle maler, samt svare på henvendelser pr. telefon, faks, e-post, post 
· Arkivere, rapportere ift kvalitetskrav
· Overta andre arbeidsoppgaver ved fravær eller behov

· Arbeidsoppgavene vil kunne endres i forhold til Informasjonsbankens behov
 

Informasjonskonsulent II (Bibliotekfaglig / journalistfaglig bakgrunn)

Stillingstype: Engasjement 6 måneder med mulighet for forlengelse. NB: Stillingen skal utlyses

Stillingsandel: 100 %

Arbeidsplass: NAFKAM, Universitetet i Tromsø

Lønn: Etter avtale

Søknadsfrist: 8. august 2005

Ansettelse: 1. september 2005
Arbeidsoppgaver vil i hovedsak omfatte:
Informasjonsinnhenting, bearbeiding og publisering av informasjonsmateriell for Informasjonsbanken, herunder utvikling, implementering, drifting, videreutvikling og kvalitetssikring av søketjenester og database baserte tjenester:

· Utvikling, implementering, drifting, kvalitetssikring og videreutvikling av søke- og database baserte tjenester

· Opplæringsansvar databaseprogrammer, søk for ansatte

· Brukerstøtte til databasesøk om alternativ behandling

· Kontakt med eksterne samarbeidspartnere (databaser)
· Utvikle maler og kriterier for innhenting, bearbeiding og publisering av informasjon
· Samle, bearbeide, presentere, kvalitetssikre, publisere og vedlikeholde informasjon på nettsiden ift. kvalitetskrav: Redigering, linkverifisering, nyhetsoppdatering, oversette arbeid fra dansk og engelsk i samarbeid med ekstern tjenesteyter 
· Utvikle maler, samt svare på henvendelser pr. telefon, faks, e-post, post 
· Arkivere, rapportere ift kvalitetskrav
· Overta andre arbeidsoppgaver ved fravær eller behov

· Arbeidsoppgavene vil kunne endres i forhold til Informasjonsbankens behov
Felles for begge stillingene:
Kvalifikasjonskrav:

Det søkes etter en person med samfunnsvitenskaplig og/eller tverrfaglig utdannelse på høyskolenivå. Det er ønskelig med erfaring fra utadrettet informasjonsarbeid, samt god kjennskap til ulike webløsninger og IT-verktøy (stilling I) og/eller erfaring med database- og bibliotekarbeid, eventuelt journalistfaglig bakgrunn (stilling II). Videre er det ønskelig med god kjennskap til helserelatert arbeid, både konvensjonell medisin og alternativ behandling. Søker må ha gode kunnskaper i norsk og engelsk, skriftlig og muntlig, samt god kjennskap til bruk av ulike IT-verktøy. Relevant arbeidserfaring kan kompensere for utdanningskrav. 
Egenskaper:
Det er viktig at søkeren arbeider strukturert, nøyaktig og selvstendig, er positiv og kan yte god service til alle samarbeidspartnere og brukergrupper.  Søker bør ha erfaring med helserelatert arbeid, og helst erfaring med/kunnskap om feltet alternativ behandling. Vi søker etter en fleksibel person med høy grad av samarbeidsevne og stå på vilje som har evnen til å prioritere arbeidsoppgaver i tider med høyt arbeidstempo. Personlig egnethet, fleksibilitet og evne til å kunne kommunisere med ulike grupper vektlegges.
Kontakt for ytterligere informasjon:

Daglig leder Informasjonsbanken, Are Gamst (are.gamst@fagmed.uit.no), tlf. 77 64 92 83
